Informačný list predmetu
Vysoká škola: Prešovská univerzita v Prešove	
Fakulta: Fakulta humanitných a prírodných vied	
Kód predmetu: 2GAG/GEOGU	Názov predmetu: Geografia	
Druh, rozsah a metóda vzdelávacích činností: 
	
Počet kreditov: 2	
Odporúčaný semester/trimester štúdia: 6. semester 	
Stupeň štúdia: 1. stupeň v študijnom programe učiteľstvo akademických predmetov -
učiteľstvo geografie (v kombinácii)	
Podmieňujúce predmety: - 	
Podmienky na absolvovanie predmetu: 
•	štátnu skúšku v riadnom termíne, určenom harmonogramom štúdia, môže absolvovať študent, ktorý pri kontrole štúdia vykonanej v poslednom roku štúdia splnil povinnosti stanovené v študijnom programe,
•	štátna skúška sa bude realizovať formou kolokvia a študent bude hodnotený klasifikačným stupňom A až FX. Známka sa bude započítavať do celkového hodnotenia štátnej skúšky. Hodnotenie na základe ústneho skúšania sa bude realizovať podľa klasifikačnej stupnice, ktorú tvorí šesť klasifikačných stupňov:
A – výborne (vynikajúce výsledky: numerická hodnota 1),
B – veľmi dobre (nadpriemerné výsledky: 1,5),
C – dobre (priemerné výsledky: 2),
D – uspokojivo (prijateľné výsledky: 2,5),
E – dostatočne (výsledky spĺňajú minimálne kritériá: 3),
FX – nedostatočne (vyžaduje sa ďalšia práca: 4).
Hlavnými hodnotiacimi kritériami sú: hĺbka osvojených vedomostí, schopnosť aplikovať osvojené poznatky v praxi, schopnosť riešiť pedagogicko-psychologické aspekty edukačnej praxe, hľadať a uplatňovať súvislosti, samostatnosť a logickosť myslenia podporené vyjadrovacími schopnosťami. 	
Výsledky vzdelávania:  Absolvent predmetu dokáže:
- pochopiť podstatné fakty, pojmy, princípy a teórie krajinnej sféry a jej jednotlivých geosfér,
- mať základný teoreticko-metodologický prehľad v jednotlivých analytických disciplínach 
  fyzickej a humánnej geografie, ktoré mu umožnia analyzovať jednotlivé komponenty FG 
  a HG subsystému,
- poznať a chápať súvislosti a vzájomné väzby medzi jednotlivými komponentmi krajinnej 
   sféry,
- získať spôsobilosť hodnotiť krajinnú sféru na základe analýzy jej jednotlivých 
  komponentov, 
- aktívne získavať geografické informácie a samostatne riešiť úlohy v rámci analytických 
  geografických disciplín,
- orientovať sa vo vedeckých textoch z geografie, 
- orientovať sa v aktuálnych inováciách v oblasti geografie,
- efektívne komunikovať, prezentovať problémy, návrhy riešení, odborne diskutovať 
  ku geografickým témam,
- využívať kartografické a geoinformatické metódy vo vizualizácii geografických poznatkov.	
Stručná osnova predmetu: 
Tematické okruhy predmetu štátnej skúšky sú zverejnené a každoročne aktualizované na internetovej stránke Katedry geografie a aplikovanej geoinformatiky na Prešovskej univerzite v Prešove.
1.	Geografická tektológia – objekt a predmet geografie, postavenie geografie v systéme geografických vied, regióny podľa obsahu, regióny podľa štruktúry, topická, chorická, regionická a planetárna dimenzia regiónov, vývoj geografie v histórii, geografické pracoviská na Slovensku, geografické periodika na Slovensku a vo svete.  
2.	Planetárna geografia – vývoj názorov na vznik zeme, vesmíru a zloženie slnečnej sústavy, stavba slnka, planéty slnečnej sústavy, zatmenie slnka a mesiaca, mesačné fázy, základné údaje o tvare a veľkosti Zeme, časové pásma, Keplerove zákony.
3.	Geoinformatika a kartografia – definícia a predmet výskumu geoinformatiky, geografický informačný systém (GIS), jeho súčasti a využitie, priestorové databázy v GIS-e, digitálne modely reliéfu, transformácie súradnicových systémov v GIS-e, aktívne a pasívne systémy v diaľkovom prieskume Zeme, definícia a predmet výskumu kartografie, zobrazovanie Zeme do mapy, kartografické skreslenia na mapách, kartografické zobrazenia, slovenské štátne mapové dielo, mapové vyjadrovacie metódy.
4.	Geoekológia a environmentalistika – trvalo udržateľný rozvoj a jeho princípy, ochrana prírody a krajiny na Slovensku, stabilita krajiny, potenciál krajiny, zaťaženosť a únosnosť krajiny, znečistenie a ochrana ovzdušia, vôd a pôdy, odpady.
5.	Fyzická geografia 1 – stavba Zeme, orogenéza, tektonika, magmatizmus, metamorfóza, zemetrasenie, globálna, dosková, platňová tektonika, historická geológia, typy hornín.
6.	Fyzická geografia 2 – atmosféra a jej zloženie, vzduchové hmoty, teplotné pomery na zemskom povrchu, výpar, vlhkosť, zrážky, všeobecná cirkulácia atmosféry, hydrológia, hydrosféra, vodný útvar, vodný zdroj, riečna sieť, odtok, prietok, fyzikálne a chemické vlastnosti morskej vody.
7.	Fyzická geografia 3 – morfoštruktúrne formy reliéfu, formy fluviálnej modelácie, krasovej modelácie, glaciálnej modelácie, eolickej modelácie, litorálnej modelácie, antropogénnej modelácie.
8.	Fyzická geografia 4 – pedogenetické procesy, pôdny profil, pôdna vrstva, pôdny horizont, pôdotvorný faktor, pôdne skupiny, pôdne typy a druhy, biocenóza, ekofaktory, flóristické a faunistické ríše, zónobiómy. 
9.	Geografia kontinentov a oceánov – definície pojmov oceán a more, morské prúdy, svetové oceány, geologické, reliéfotvorné, klimatické, hydrologické, pedologické pomery, flóra a fauna: Arktídy a Antarktídy, Austrálie, Afriky, Ázia, Severnej a Južnej Ameriky, Amerika – vymedzenie, historicko-politický vývoj a obyvateľstvo, USA, Kanada, Mexiko a Stredná Amerika, Južná Amerika, Austrália, Oceánia, Antarktída.
10.	Humánna geografia 1 – obyvateľstvo  a jeho rozmiestnenie, natalita, mortalita, štruktúra, demografický cyklus, urbanizácia, kritéria vymedzovania miest, priestorová štruktúra mesta, morfologická a funkčná intraurbánna štruktúra.
11.	Humánna geografia 2 – lokalizačné faktory a teórie priemyslu, metódy hodnotenia priemyselnej výroby, ťažba nerastných surovín vo svete, priemyselná výroba a jej odvetvia, vidiecka krajina a poľnohospodárstvo, rastlinná a živočíšna výroba, agrokomplex, typológia a lokalizačné faktory poľnohospodárstva.
12.	Humánna geografia 3 – geografia cestovného ruchu, druhy a formy cestovného ruchu, lokalizačné, selektívne a realizačné predpoklady cestovného ruchu, regionalizácia cestovného ruchu na Slovensku, význam zahraničného obchodu a vybraných komodít, teritoriálna štruktúra svetového obchodu.	
Odporúčaná literatúra:
Bačík, M.: Základy štatistiky pre geografov I. Banská Bystrica: UMB, ISBN 978-80-8083-502-6. 2007. BAŠOVSKÝ,O., MLÁDEK, J:  Geografia obyvateľstva a sídiel. Skriptá. PF UK Bratislava, 1985. Bizubová, M.: Základy geológie pre geografov. Vydavateľstvo Univerzity Komenského, PriF UK, Bratislava, 140 p. 2009. BOROVSKÝ, J., SMOLKOVÁ, E., NIŇAJOVÁ, I.: Cestovný ruch trendy a perspektívy. Iura Edition, spol. s r.o. Bratislava, s. 280, 2008. Brázdil, R. et al.: Úvod do štúdia planéty Země. Praha: SPN, 220 p. 1988. Čech, V., Drdoš, J.: Geoekológia a enviromentalistika I: náuka o krajine, jej predmet a metodika skúmania. - 1. vyd. - Prešov, FHPV PU Prešov, 2009. DEMEK, J.: Obecná geomorfológie I. – IV., SPN Praha. 1982. DRDOŠ, J., MICHAELI, E.: (ed.): Geoekológia a environmentalistika. Environmentálne plánovanie v regionálnom rozvoji. II. časť. Vysokoškolské učebné texty. FHPV, Prešovská univerzita, 2005. DEMEK, J.: Úvod do štúdia teoretickej geografie. SPN, Bratislava, 1987. HORÁK, B.: Dějiny zeměpisu I. Starověk a středověk, ČSAV Praha. 1954. Drdoš, J.: Geoekológia a environmentalistika I časť., Vysokoškolské učebné texty. FHPV PU Prešov. 1999. HORÁK, B.: Dějiny zeměpisu II. Doba velkých objevů 15. a 16. století. 1998. Ivanová, M., Hofierka, J.: Základy štatistických metód v geografii. Prešov: FPPV PU, 144 s., 2009. KLIMASZEWSKI, M.: Gemorfológia, PAN Warszawa, 1981. MIČIAN, Ľ.: Všeobecná pedogeografia. Skriptá, PriFUK, Bratislava 1977. MATLOVIČ, R.: Geografia obyvateľstva Slovenska so zreteľom na rómsku minoritu. FHPV PU Prešov, 332 s., 2005. MATLOVIČ, R., MATLOVIČOVÁ, K.: Spoločenská relevancia a budovanie značky geografie. Geografie, 117,1, s. 33-51, 2012. Lukáč, B. et al.: Astronomické minimum. Hurbanovo: SÚH, 170 p. 2005. NOVÁK, V., MURDYCH, Z.: Kartografie a topografie. SPN Praha, 1988. OTRUBOVÁ E.: Humánna geografia II. Geografia zahraničného obchodu. Geografia cestovného ruchu. Prírodovedecká fakulta, Ústav geografie UPJŠ Košice, s.108, 2003. PLESNÍK, P.: Všeobecná biogeografia. UK, Bratislava 2004. Popjaková, D.: Základné kapitoly z geografie priemyslu. FHPV PU Prešov, 1997. Mládek, J.: Teritoriálne priemyselné útvary Slovenska. UK Bratislava, 1990. PRAVDA, J., KUSENDOVÁ, D.: Počítačová tvorba tematických máp. Vysokoškolské učebné texty. Bratislava, PRIF, UK, 2004. Spišiak, P.: Základy poľnohospodárstva a lesného hospodárstva. UK Bratislava, 2000. SZCZYRBA, Z.: Geografie obchodu – se zaměřením na současné trendy v maloobchodě. PFUP v Olomouci, 2006. TRIZNA, M.: Klimageografia a hydrogeografia, Bratislava 2004.	
Jazyk, ktorého znalosť je potrebná na absolvovanie predmetu: 
slovenský jazyk 	
Poznámky: 	
Hodnotenie predmetov
Celkový počet hodnotených študentov: 
A	
B	
C	
D	
E	
FX	

-	
-	
-	
-	
-	
-	

Vyučujúci: doc. RNDr. Radoslav Klamár, PhD.	
Dátum poslednej zmeny: máj 2014	
Schválil: doc. RNDr. Radoslav Klamár, PhD.